|  |
| --- |
| Til: AMU |
| Dato: 26. april 2024 |

Enhet for HMS og beredskap

**Notat**

# Endringer i verneorganisasjon for enheter direkte underlagt Universitetsstyret

**Bakgrunn**

Nåværende verneorganisasjon for UiO ble vedtatt 7. november 2011. Vedtaket sier at på UiO skal hvert enkelt fakultet, de to museene (NHM og KHM), sentre og andre enheter som er uten knytning til et fakultet eller museum, Universitetsbiblioteket og Ledelsen og støtteenheter være verneområder under AMU. Det er opprettet LAMU på fakultetene, museene, UB og i LOS. Øvrige verneområder har dermed falt inn direkte under AMU.

AMU ved UiO behandler saker som gjelder UiO som helhet. Saker fra verneområdene uten eget LAMU blir ikke løftet til AMU og disse enhetene er heller ikke representert i AMU. For å styrke arbeidsmiljøarbeidet ved disse enhetene foreslås det å gjøre noen endringer i verneorganisasjonen.

De aktuelle enhetene er relativt små. Arbeidsmiljøloven § 7-1 første ledd sier:

*Det skal opprettes arbeidsmiljøutvalg i virksomheter med minst 30 arbeidstakere, eller i virksomheter med 10–30 arbeidstakere når en av partene i virksomheten krever det.*

Dette kravet er i utgangspunktet dekket ved at UiO har ett AMU, men antallet som er oppgitt i Arbeidsmiljøloven kan tolkes som at myndighetene mener at man vil ha nytte av å ha arbeidsmiljøutvalg for relativt små enheter.

Aktuelle enheter som er direkte underlagt AMU er: (antall ansatte hentet fra UiOs nettsider april 2024)

* Senter for utvikling og miljø, SUM (49 ansatte)
* Senter for tverrfaglig kjønnsforskning, STK (37 ansatte)
* Internasjonale sommerskolen ISS (17 ansatte)
* LINK – Senter for læring og utdanning (29 ansatte)
* Apollon (3 ansatte)
* Uniforum (4 ansatte)

**Diskusjon**

HMSB foreslår følgende:

* SUM, STK, ISS og LINK oppretter egne LAMU iht <https://www.uio.no/om/hms/arbeidsmiljo/organisering-roller/amu-lamu/> og velger medlemmer etter prosedyre <https://www.uio.no/om/hms/arbeidsmiljo/prosedyrer/valg-vo-lamu/valg-til-lamu/>
* Verneområdet og LAMU for FA utvides til å også omfatte ansatte i Apollon og Uniforum.

HMSB ber om innspill til forslaget fra AMU før saken sendes på høring til aktuelle enheter. En tar sikte på å fatte vedtak om endringene i AMU 3 2024.

Med hilsen
Johan Løberg Tofte